જેવા મૂકેશભાઇ બસસ્ટેન્ડ પર ઊતર્યા કે ત્યાં બાઇક લઇને ઊભેલા બે શખ્સોએ મૂકેશભાઇ પાસે રહેલા બે થેલા છીનવ્યા હતા. લૂંટારુઓ અને મૂકેશભાઇ વચ્ચે ઝપાઝપી થઇ હતી. લૂંટારુઓએ છરી કાઢી મૂકેશભાઇને મારી દીધી હતી. છરી વાગતાં બંને થેલા હાથમાંથી છૂટી ગયા હતા અને લૂંટારુઓ બાઇક લઇ પાલડી સર્કલ તરફ નાસી ગયા હતા. ઘટના બનતાં આસપાસના લોકો દોડી આવ્યા હતા અને પોલીસને જાણ કરી હતી. પાલડી પોલીસ તેમજ ઉચ્ચ પોલીસ અધિકારીઓનો કાફલો ઘટનાસ્થળે દોડી ગયો હતો.